ضو لݣمرة

ضو لݣمرة هو الضو ديال الشمش (وشوية ديال الضو دلأرض) اللي كايوصل للضس ديال لقمر وكايتعاود يتعكس لجيهة لأرض.

 الضو 
الشدة ديال ضو لݣمرة كاتكون على حساب لأطوار دلقمر، والاكين حتّى الضو دلبدر كايعطي غير إضاءة ديال 0.05 حتال 0.1 لوكس. يمكن لهاد لإضاءة توصل حتال 0.32 لوكس فاش كايكون لقمر لكامل (لبدر) قريب من لأرض وطالع بزاف فالسما وكايتشاف من فوق مدار لجدي أولا مدار لكونصير.

اللون ديال لقمر لكامل كايتشاف زرق شي شوية بنسبة لبنادم بسباب واحد التأتير عندو علاقة بالتأقلم مع الشوفة فالضلام. الضو ديال لقمر ماشي زرق فلحقيقة، وحتى فاش كايتوصف باللون لفضي، ماعندش لقمر شي خاصية عندها علاقة بداك اللون.

الضس ديال لقمر كايعكس غير 16 فلمية ديال الشعة اللي كاتجيه من الشمش. الضو دلݣمرة كاياخد 1.26 ثانية باش يوصل للسطح ديال لأرض. ضو لݣمرة كايزيد لإضاءة ديال السما بالليل حيتاش كايتشتت فلغلاف لجوي، وهادشي كايخلي النجوم اللي مامجهداش ماكاتبانش فالسما. علماء لفلك كايتجنبو إيديرو الرصد فليام اللي ضو لݣمرة فيهوم مجهد لهاد السبب.

 الجهد 
لمستويات ديال الضو فالليل هوما هاكدا. لوحدة ديال لقياس تاع الجهد ديال الضو أولا الشعة هي اللوكس.
 الضويان  ميتال قل من 1 لوكسضو لݣمرة، سما دالليل صافية. 0.25 لوكسݣمرة كاملة ف ليلة صافية. 0.01 لوكسنص ݣمرة ف ليلة صافية 0.002 لوكسضو النجوم، ليلة صافية مافيهاش لݣمرة، زايد عليها التوهاج دالليل. 0.0002 لوكسضو النجوم، ليلة صافية مافيهاش لݣمرة، ناقصها التوهاج دالليل. 0.00014 لوكسالزهرة فالضو لمجهد ديالها، السما دالليل صافية. 0.0001 لوكسضو النجوم، سما دالليل مغيّمة بزاف وماكايناش ݣمرة.

 التقافة الشعبية 
فالتقافة الشعبية ضو لݣمرة غالبا عندو علاقة بتأتيرات خايبة. السحارة ولمشعودين كايديرو الطقوس ديالهوم تحت الضو ديال لقمر. زيادة على هادشي، فلغرب منتاشرة لخرافة ديال أن الضو ديال لقمر كايحوّل الناس لدياب. الناس كانت ومازال كتآمن باللي هاد الضو يقدر يزيد يكْفّس لحالة ديال لمراض، والنعاس تحتو كايجيب لعما أولّا لهبال.A Dictionary of English Folklore, Oxford University Press, 2000 الناس كان كايتحساب ليها باللي الجلالة كايديرها الضو ديال لݣمرة. ليوما هاد لعتيقاد مابقاش.

 تصاور 

 فلفنون 

 فلفن الجديد 
كايتي پيترسون ف2008 دارت عمل فنّي سماتو Light bulb to Simulate Moonlight (بولة كاتمتّل ضو لݣمرة). هاد لفنانة خدات 289 بولة مغلفة باش تصاوب وحدة كبيرة الضو ديالها كايشبه لضو لݣمرة لكاملة.

 شوف حتى 
 غساق
 ليل
 خط الليل

 مصادر 


تصنيف:أجزاء ليوم
تصنيف:شعا
تصنيف:مقالات فيها مصدر و 3000 بايت